CELEX: 32020R2038
Language: fi
Date: 2020-12-10 00:00:00
Title: Komission täytäntöönpanoasetus (EU) 2020/2038, annettu 10 päivänä joulukuuta 2020, täytäntöönpanoasetuksen (EU) 2015/2447 muuttamisesta siltä osin kuin on kyse takaussitoumuksissa käytettävistä lomakkeista ja ilmakuljetuskustannusten lisäämisestä tullausarvoon Yhdistyneen kuningaskunnan unionista eroamisen huomioon ottamiseksi

11.12.2020   
               
               
                  FI
               
               
                  Euroopan unionin virallinen lehti
               
               
                  L 416/48
               
            
         KOMISSION TÄYTÄNTÖÖNPANOASETUS (EU) 2020/2038,
         annettu 10 päivänä joulukuuta 2020,
         täytäntöönpanoasetuksen (EU) 2015/2447 muuttamisesta siltä osin kuin on kyse takaussitoumuksissa käytettävistä lomakkeista ja ilmakuljetuskustannusten lisäämisestä tullausarvoon Yhdistyneen kuningaskunnan unionista eroamisen huomioon ottamiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon sopimuksen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (1) ja erityisesti sen 126 artiklan ja 127 artiklan 1 kohdan sekä Irlantia/Pohjois-Irlantia koskevan pöytäkirjan 5 artiklan 3 kohdan ja 13 artiklan 1 kohdan,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (2)ja erityisesti sen 8 artiklan 1 kohdan b alakohdan, 76 artiklan a alakohdan ja 100 artiklan 1 kohdan b alakohdan,
         sekä katsoo seuraavaa:
         
                     (1)
                  
                  
                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla.
                  
               
                     (2)
                  
                  
                     Yhdistynyt kuningaskunta erosi Euroopan unionista ja Euroopan atomienergiayhteisöstä 1 päivänä helmikuuta 2020. Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, 126 ja 127 artiklan nojalla unionin lainsäädäntöä sovelletaan Yhdistyneeseen kuningaskuntaan ja Yhdistyneessä kuningaskunnassa 31 päivänä joulukuuta 2020 päättyvällä siirtymäkaudella, jäljempänä ’siirtymäkausi’.
                  
               
                     (3)
                  
                  
                     Erosopimuksen 185 artiklan ja Irlantia/Pohjois-Irlantia koskevan pöytäkirjan 5 artiklan 3 kohdan mukaisesti asetuksen (EU) N:o 952/2013 5 artiklan 2 kohdassa määriteltyä tullilainsäädäntöä sovelletaan Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta (Yhdistyneen kuningaskunnan aluevesiä lukuun ottamatta) siirtymäkauden päättymisen jälkeen.
                  
               
                     (4)
                  
                  
                     Siirtymäkauden päätyttyä asetusta (EU) N:o 952/2013 lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, lukuun ottamatta Pohjois-Irlantia, ja Yhdistyneestä kuningaskunnasta unionin tullialueelle tuotavista tavaroista on kannettava tulleja. Asetuksen (EU) N:o 952/2013 71 artiklan 1 kohdan e alakohdan mukaisesti kustannukset, jotka aiheutuvat tavaroiden kuljetuksesta paikkaan, josta tavarat tuodaan unionin tullialueelle, on lisättävä tuotujen tavaroiden tullausarvoon. Tullausarvoon lisättävien ilmakuljetuksen kokonaiskustannusten prosenttiosuudet vahvistetaan komission täytäntöönpanoasetuksen (EU) 2015/2447 (3) liitteessä 23–01. Siirtymäkauden päättymisen jälkeen Yhdistynyt kuningaskunta olisi lisättävä mainitussa liitteessä olevaan asianmukaiseen kolmansien maiden luetteloon.
                  
               
                     (5)
                  
                  
                     Takaussitoumuksissa käytettävät lomakkeet esitetään liitteissä 32–01, 32–02 ja 32–03 sekä täytäntöönpanoasetuksen (EU) 2015/2447 liitteessä 72–04 olevassa VI ja VII luvussa. Kyseisissä lomakkeissa luetellaan unionin jäsenvaltiot ja yhteistä passitusmenettelyä koskevan yleissopimuksen (4), sellaisena kuin se on muutettuna yhteistä passitusta käsittelevän EU:n ja yhteistä passitusta soveltavien maiden sekakomitean päätöksellä N:o 1/2019 (5), jäljempänä ’yleissopimus’, muut sopimuspuolet. Kun asetusta (EU) N:o 952/2013 lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, lukuun ottamatta Pohjois-Irlantia, Yhdistyneeseen kuningaskuntaan ei tulisi enää viitata jäsenvaltiona kyseisissä lomakkeissa. Yhdistynyttä kuningaskuntaa on kuitenkin pyydetty liittymään yleissopimukseen erillisenä sopimuspuolena siirtymäkauden päätyttyä, ja se on tallettanut liittymiskirjansa. Kun Yhdistynyt kuningaskunta on liittynyt yleissopimukseen, se olisi mainittava muuna yleissopimuksen sopimuspuolena takaussitoumuksissa käytettävissä lomakkeissa. Lisäksi Irlantia/Pohjois-Irlantia koskevan pöytäkirjan soveltamisen seurauksena Pohjois-Irlanti olisi lueteltava unionin passitustapahtumien osalta siten, että kaikkien jäsenvaltioissa voimassa olevien vakuuksien osoitetaan olevan voimassa myös Pohjois-Irlannissa.
                  
               
                     (6)
                  
                  
                     Koska siirtymäkausi päättyy pian, tämän asetuksen olisi tultava voimaan kiireellisesti. Koska siirtymäkausi päättyy 31 päivänä joulukuuta 2020, tämän asetuksen säännöksiä, jotka koskevat Yhdistyneestä kuningaskunnasta, lukuun ottamatta Pohjois-Irlantia, tulevien ilmakuljetusten kustannusten sisällyttämistä tullausarvoon ja Yhdistynyttä kuningaskuntaa koskevien viittausten poistamista jäsenvaltioille tarkoitetuista takaussitoumuksissa käytettävien lomakkeiden osista, olisi sovellettava 1 päivästä tammikuuta 2021. Säännöksiä Yhdistynyttä kuningaskuntaa koskevien viittausten sisällyttämisestä takaussitoumuksissa käytettävissä lomakkeissa oleviin muita yleissopimuksen sopimuspuolia koskeviin luetteloihin olisi sovellettava päivästä, jona Yhdistynyt kuningaskunta liittyy yhteistä passitusmenettelyä koskevaan yleissopimukseen.
                  
               
                     (7)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) 2015/2447 seuraavasti:
            
                        1)
                     
                     
                        Lisätään liitteessä 23–01 olevan taulukon ensimmäisen sarakkeen viimeiselle riville (”Alue Q”) seuraava ilmaus:
                        ”, Yhdistynyt kuningaskunta, lukuun ottamatta Pohjois-Irlantia”;
                     
                  
                        2)
                     
                     
                        Muutetaan liitteessä 32–01 olevan I osan (Takaussitoumus) 1 kohta seuraavasti:
                        
                                    a)
                                 
                                 
                                    poistetaan ilmaisun ”Ruotsin kuningaskunnan” jälkeen oleva seuraava ilmaisu:
                                    ”ja Ison-Britannian ja Pohjois-Irlannin yhdistyneen kuningaskunnan”;
                                 
                              
                                    b)
                                 
                                 
                                    lisätään ilmaisun ”Turkin tasavallan(56)” jälkeen seuraava ilmaisu:
                                    ”,Ison-Britannian ja Pohjois-Irlannin yhdistyneen kuningaskunnan, (*)
                                    
                                    
                                       (*)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia on pidettävä osana Euroopan unionia tätä vakuutta sovellettaessa. Sen vuoksi Euroopan unionin tullialueelle sijoittautuneen takaajan on ilmoitettava tiedoksianto-osoite tai nimettävä asiamies Pohjois-Irlannissa, jos vakuutta voidaan käyttää siellä. Jos kuitenkin yhteistä passitusta koskeva vakuus on voimassa Euroopan unionissa ja Yhdistyneessä kuningaskunnassa, yksi ainoa tiedoksianto-osoite tai nimetty edustaja Yhdistyneessä kuningaskunnassa voi kattaa Yhdistyneen kuningaskunnan kaikki osat eli myös Pohjois-Irlannin.”;"
                        
                                 
                              
                  
                        3)
                     
                     
                        Muutetaan liitteessä 32–02 olevan I osan (Takaussitoumus) 1 kohta seuraavasti:
                        
                                    a)
                                 
                                 
                                    poistetaan ilmaisun ”Ruotsin kuningaskunnan” jälkeen oleva seuraava ilmaisu:
                                    ”ja Ison-Britannian ja Pohjois-Irlannin yhdistyneen kuningaskunnan”;
                                 
                              
                                    b)
                                 
                                 
                                    lisätään ilmaisun ”Turkin tasavallan” jälkeen seuraava ilmaisu:
                                    ”, Ison-Britannian ja Pohjois-Irlannin yhdistyneen kuningaskunnan, (**)
                                    
                                    
                                       (**)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia on pidettävä osana Euroopan unionia tätä vakuutta sovellettaessa. Sen vuoksi Euroopan unionin tullialueelle sijoittautuneen takaajan on ilmoitettava tiedoksianto-osoite tai nimettävä asiamies Pohjois-Irlannissa, jos vakuutta voidaan käyttää siellä. Jos kuitenkin yhteistä passitusta koskeva vakuus on voimassa Euroopan unionissa ja Yhdistyneessä kuningaskunnassa, yksi ainoa tiedoksianto-osoite tai nimetty edustaja Yhdistyneessä kuningaskunnassa voi kattaa Yhdistyneen kuningaskunnan kaikki osat eli myös Pohjois-Irlannin.”;"
                        
                                 
                              
                  
                        4)
                     
                     
                        Muutetaan liitteessä 32–03 olevan I osan (Takaussitoumus) 1 kohta seuraavasti:
                        
                                    a)
                                 
                                 
                                    poistetaan ilmaisun ”Ruotsin kuningaskunnan” jälkeen oleva seuraava ilmaisu:
                                    ”ja Ison-Britannian ja Pohjois-Irlannin yhdistyneen kuningaskunnan”;
                                 
                              
                                    b)
                                 
                                 
                                    lisätään ilmaisun ”Turkin tasavallan(71)” jälkeen seuraava ilmaisu:
                                    ”, Ison-Britannian ja Pohjois-Irlannin yhdistyneen kuningaskunnan, (***)
                                    
                                    
                                       (***)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia on pidettävä osana Euroopan unionia tätä vakuutta sovellettaessa. Sen vuoksi Euroopan unionin tullialueelle sijoittautuneen takaajan on ilmoitettava tiedoksianto-osoite tai nimettävä asiamies Pohjois-Irlannissa, jos vakuutta voidaan käyttää siellä. Jos kuitenkin yhteistä passitusta koskeva vakuus on voimassa Euroopan unionissa ja Yhdistyneessä kuningaskunnassa, yksi ainoa tiedoksianto-osoite tai nimetty edustaja Yhdistyneessä kuningaskunnassa voi kattaa Yhdistyneen kuningaskunnan kaikki osat eli myös Pohjois-Irlannin.”;"
                        
                                 
                              
                  
                        5)
                     
                     
                        Muutetaan liitteessä 72–04 oleva II osa seuraavasti:
                        
                                    a)
                                 
                                 
                                    lisätään VI luvussa olevan taulukon riville 7 ilmaisun ”Turkki –” jälkeen seuraava ilmaisu:
                                    ”Yhdistynyt kuningaskunta (*)–;
                                    
                                       (*)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia olisi pidettävä osana Euroopan unionia tätä vakuutta sovellettaessa.”;"
                        
                                 
                              
                                    b)
                                 
                                 
                                    lisätään VII luvussa olevan taulukon riville 6 ilmaisun ”Turkki –” jälkeen seuraava ilmaisu:
                                    ”Yhdistynyt kuningaskunta (*) –.
                                    
                                       (*)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia olisi pidettävä osana Euroopan unionia tätä vakuutta sovellettaessa.”;"
                        
                                 
                              
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2021.
            Tämän asetuksen 1 artiklan 2 kohdan b alakohtaa, 1 artiklan 3 kohdan b alakohtaa, 1 artiklan 4 kohdan b alakohtaa ja 1 artiklan 5 kohtaa sovelletaan päivästä, jona Yhdistynyt kuningaskunta liittyy yhteisestä passitusmenettelystä tehtyyn yleissopimukseen.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 29, 31.1.2020, s. 7.
         
            (2)  EUVL L 269, 10.10.2013, s. 1.
         
            (3)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
         
            (4)  EYVL L 226, 13.8.1987, s. 2.
         
            (5)  Yhteistä passitusta käsittelevän EU:n ja yhteistä passitusta soveltavien maiden sekakomitean päätös N:o 1/2019, tehty 4 päivänä joulukuuta 2019, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamisesta (EUVL L 103, 3.4.2020, s. 47).